ประกาศกระทรวงการคลัง

ว่าด้วยการแต่งตั้งเจ้าพนักงาน (ฉบับที่ 72)

เรื่อง แต่งตั้งเจ้าพนักงานประเมินตามประมวลรัษฎากร

 อาศัยอำนาจตามความในมาตรา 4 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 20) พ.ศ. ๒๕13 รัฐมนตรีว่าการกระทรวงการคลัง
ประกาศแต่งตั้งเจ้าพนักงานประเมินตามประมวลรัษฎากร ดังต่อไปนี้

 ข้อ ๑ ให้ที่ปรึกษาคณะทำงานตามคำสั่งกรมสรรพากร ที่ ท.475/2564 เรื่อง แต่งตั้งคณะทำงานกำหนดหลักเกณฑ์ วิธีการ การปฏิบัติงานเกี่ยวกับกระบวนงานกรรมวิธี กระบวนงานคืน ภาษีมูลค่าเพิ่มและภาษีธุรกิจเฉพาะ ลงวันที่ 24 พฤศจิกายน พ.ศ. 2564 เป็นเจ้าพนักงานประเมินตามมาตรา 16 แห่งประมวลรัษฎากร

 ข้อ ๒ ประกาศนี้ให้เริ่มใช้บังคับตั้งแต่วันที่ 24 ธันวาคม พ.ศ. 2564 เป็นต้นไป

 ประกาศ ณ วันที่  4  กุมภาพันธ์  พ.ศ. 2565

 อาคม เติมพิทยาไพสิฐ

(นายอาคม เติมพิทยาไพสิฐ)

 รัฐมนตรีว่าการกระทรวงการคลัง